
PROIECT DE HOTĂRÂRE

privind avizarea Planului de administrare - componenta integrală al S.C. Apaserv Satu Mare S.A, și mandatarea reprezentanților UAT-urilor membre în AGA   S.C. Apaserv Satu Mare S.A. de a aproba  indicatorii de performanță negociați

       Adunarea Generală a Asociaţilor, 

având în vedere : 

· Contractul de delegare a gestiunii serviciilor publice de alimentare cu apă şi de canalizare nr. 12313/19.11.2009 semnat între Asociaţie şi S.C. APASERV  Satu Mare S.A.  conform Hotărârii nr.5/2009  a Asociaţiei de Dezvoltare Intercomunitară pentru servicii în sectorul de apă şi apă uzată din judeţul Satu Mare, cu modificările și completările ulterioare,

· Prevederile art. 27 alin. (3) din Legea serviciilor comunitare de utilităţi publice nr. 51/2006, republicată, cu modificările şi completările ulterioare,

· Hotărârile Consiliilor locale membre ale Asociației privind privind mandatarea exercitării  de  către „Asociația de Dezvoltare Intercomunitară pentru servicii în  sectorul de apă și apă uzată  din județul Satu Mare” a atribuţiilor de autoritate publică tutelară, în raport cu Operatorul Regional S.C. Apaserv Satu Mare SA, în  numele şi pe  seama unităţilor administrativ-teritoriale membre, coroborate cu prevederile art. 10 alin 5 și 5^1 din Legea serviciilor comunitare de utilităţi publice nr. 51/2006, republicată, cu modificările şi completările ulterioare,

· Prevederile art. 2, punctul 3, lit. b) și  punctul 8, ale art.3, punctul 2 lit. f, ale art.30 și ale art. 36  din  Ordonanţa de urgenţă a Guvernului nr. 109/2011 privind guvernanţa corporativă a întreprinderilor publice aprobată  prin Legea  Nr. 111/2016 din 27 mai 2016, 

luând în considerare:

· Prevederile art. 5 alin. (1) lit.b)   din Statutul    Asociației,

în temeiul art.16  alin. (4)   din Statutul Asociaţiei,

HOTĂRĂŞTE:

 Art.1  Se acordă avizul conform asupra   Planului de administrare - componenta integrală- al        S.C. Apaserv Satu Mare S.A.prezentat în anexa care face parte integrată din prezenta hotărâre.

Art.2  Se mandatează reprezentanții  UAT-urilor membre ale Asociației, care au și calitatea de acționari ai S.C. Apaserv Satu Mare S.A ,  să voteze în  Adunarea Generală a Acționarilor a  S.C. Apaserv Satu Mare S.A. aprobarea  indicatorilor de performanță negociați, rezultați din Planul de administrare, anexă la prezenta.
Art.3 Cu ducerea la îndeplinire a prezentei hotărâri se încredințează reprezentanții UAT-urilor menționate la art. 2 din prezenta hotărâre.

Art.4 Prezenta hotărâre se comunică membrilor Asociaţiei de Dezvoltare Intercomunitară pentru servicii în sectorul de apă şi apă uzată din judeţul Satu Mare pentru  îndeplinirea procedurii prevăzută la art. 21, alin. 2,  din Statutul Asociaţiei şi Operatorului regional S.C. APASERV   Satu Mare S.A. 
                                                                                                                      Satu Mare, la ______2017                                                                                              
             PREŞEDINTE,                                                        SECRETAR DE ȘEDINȚĂ ,
                         Pataki Csaba                                                                 Lengyel Ștefan

Red/the CLD 

